ระเบียบสถาบันมาตรวิทยาแห่งชาติระเบียบสถาบันมาตรวิทยาแห่งชาติว่าด้วยการพัสดุ พ.ศ. ๒๕๔๓ฉบับที่๕ (แก้ไขเพิ่มเติม) พ.ศ. ๒๕๕๒[๑] เพื่อให้สถาบันมาตรวิทยาแห่งชาติ จัดหา ตรวจสอบและบริหารจัดการพัสดุของสถาบันให้เกิดประโยชน์สูงสุดต่อราชการ ฉะนั้นอาศัยอำนาจตามข้อ ๗๐ แห่งระเบียบคณะกรรมการมาตรวิทยาแห่งชาติ ว่าด้วยการเงินการบัญชี และการงบประมาณ พ.ศ. ๒๕๔๒ จึงได้แก้ไขระเบียบสถาบันมาตรวิทยาแห่งชาติว่าด้วย การพัสดุ พ.ศ. ๒๕๔๓ และฉบับแก้ไขเพิ่มเติม ดังต่อไปนี้ข้อ ๑ระเบียบนี้เรียกว่า ระเบียบสถาบันมาตรวิทยาแห่งชาติว่าด้วย การพัสดุ พ.ศ. ๒๕๔๓ ฉบับที่ ๕ (แก้ไขเพิ่มเติม) พ.ศ. ๒๕๕๒ข้อ ๒ให้ยกเลิกความในคำนิยาม ส่วนที่ ๑ของหมวดที่ ๑ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๒ต่อไปนี้ยกเลิกความในคำนิยามคำว่า หน่วยงานของสถาบันและให้ใช้ความต่อไปนี้แทนหน่วยงาน หมายถึง หน่วยงานตามโครงสร้างของสถาบันที่คณะกรรมการมาตรวิทยาแห่งชาติได้อนุมัติแล้วยกเลิกความในคำนิยามคำว่า ผู้อำนวยการและให้ใช้ความต่อไปนี้แทนผู้อำนวยการ หมายถึงผู้อำนวยการสถาบันมาตรวิทยาแห่งชาติและให้หมายความรวมถึงผู้ที่รักษาการแทนหรือผู้ทำการแทนชั่วคราวผู้อำนวยการสถาบันมาตรวิทยาแห่งชาติยกเลิกความในคำนิยามคำว่าพนักงานพัสดุ และให้ใช้ความต่อไปนี้แทนพนักงานพัสดุ หมายถึงพนักงานพัสดุของสถาบันมาตรวิทยาแห่งชาติที่มีหน้าที่เกี่ยวกับการพัสดุหรือผู้ที่ได้รับแต่งตั้งจากผู้อำนวยการสถาบันมาตรวิทยาแห่งชาติในการปฏิบัติให้เป็นไปตามระเบียบนี้ยกเลิกความในคำนิยามคำว่า การพัสดุและให้ใช้ความต่อไปนี้แทนการพัสดุ หมายถึงการดำเนินการให้ได้มาซึ่งพัสดุ ได้แก่ การซื้อ การจ้าง การจัดทำเอง การจ้างออกแบบการจ้างควบคุมงาน การจ้างเหมาบริการ การแลกเปลี่ยน การประกันภัย การเช่า การควบคุมการจำหน่าย การจำหน่ายเป็นสูญและการดำเนินการอื่น ๆ ที่กำหนดไว้ในระเบียบนี้การจ้างเหมาบริการที่มิใช่พัสดุจะนำวิธีการซื้อการจ้างตามระเบียบนี้มาใช้โดยอนุโลมก็ได้โดยคำนึงถึงความสำเร็จของงานคุณภาพของงานและประโยชน์ต่อสถาบันยกเลิกความในคำนิยามคำว่า การจ้างและให้ใช้ความต่อไปนี้แทนการจ้าง หมายถึงสิ่งที่สถาบันตกลงจ้างทำงานสิ่งใดสิ่งหนึ่งจนสำเร็จและสถาบันตกลงจะให้ค่าจ้างเมื่อผลสำเร็จแห่งการที่ทำนั้นได้แก่ การจ้างทำของและหรือการรับขน การจ้างเหมาบริการ การจ้างออกแบบการจ้างควบคุมงานก่อสร้างอาคารแต่ไม่รวมถึงการจ้างพนักงาน การจ้างแรงงาน การให้ซึ่งสวัสดิการการจ่ายค่าตอบแทนหรือสิทธิประโยชน์อื่นใดที่สถาบันต้องจัดให้ตามระเบียบข้อบังคับหรือคำสั่งยกเลิกความในคำนิยามคำว่า การจ้างเหมาบริการและให้ใช้ความต่อไปนี้แทนการจ้างเหมาบริการ หมายถึงการจ้างที่มีลักษณะในรูปของการบริการหรือให้บริการต่าง ๆ เกี่ยวเนื่องกันหากแยกดำเนินการจัดจ้างจะทำให้เสียค่าใช้จ่ายสูงและไม่เหมาะสมกับลักษณะการบริการข้อ ๓ให้เพิ่มคำนิยาม ส่วนที่ ๑ของหมวดที่ ๑ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓ต่อไปนี้ผู้มีอำนาจอนุมัติ หมายถึงผู้อำนวยการสถาบันมาตรวิทยาแห่งชาติหรือผู้ที่มีอำนาจสั่งซื้อสั่งจ้างตามระเบียบคณะกรรมการมาตรวิทยาแห่งชาติว่าด้วย การเงิน การบัญชี และการงบประมาณ พ.ศ. ๒๕๔๒ผู้ตรวจสอบ หมายถึงผู้มีหน้าที่ในการตรวจสอบเอกสารการขอซื้อขอจ้าง (P/R) ให้ถูกต้องตรงตามความต้องการของสถาบันส่วนการตรวจสอบเอกสารการสั่งซื้อ สั่งจ้าง (P/O) ให้เป็นไปตามที่ผู้มีอำนาจอนุมัติได้อนุมัติและหรือมติของคณะกรรมการข้อ ๔ให้เพิ่ม (๖) ของข้อ ๕ ส่วนที่ ๒ของหมวดที่ ๑ แห่งระเบียบสถาบันมาตรวิทยาแห่งชาติ ว่าด้วยการพัสดุ พ.ศ. ๒๕๔๓ต่อไปนี้(๖) การรับบริจาคผู้บริจาคต้องแสดงวัตถุประสงค์ชัดแจ้งการรับบริจาคจากคู่กรณีหรือคู่สัญญากับสถาบันต้องไม่เป็นลักษณะต่างตอบแทนซึ่งจะทำให้สถาบันเสียหายและทรัพย์สินที่บริจาคให้บันทึกเป็นทรัพย์สินของสถาบันข้อ ๕ให้ยกเลิกความในข้อ ๗ ส่วนที่ ๒ ของหมวดที่๑ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทนข้อ ๗ การซื้อหรือการจ้างที่มีมูลค่าตั้งแต่ ๑ล้านบาทขึ้นไป ต้องส่งสำเนาเอกสารการสั่งซื้อหรือสั่งจ้างหรือสัญญาให้ผู้ตรวจสอบภายในของสถาบันและสำนักงานตรวจเงินแผ่นดินภายใน ๓๐ วันข้อ ๖ให้ยกเลิกความในข้อ ๑๐ และข้อ ๑๑ส่วนที่ ๓ ของหมวดที่ ๑ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ และให้ใช้ความต่อไปนี้แทนข้อ ๑๐ ในการจัดหาพัสดุให้เปรียบเทียบกับราคาตลาดในกรณีพัสดุประเภท ชนิดที่มีการแข่งขันในตลาดสมบูรณ์ให้ใช้ราคาตลาดเป็นราคากลางก็ได้หรือให้มีการกำหนดราคากลางสำหรับพัสดุที่เห็นว่าจำเป็นต้องกำหนดเป็นมาตรฐานของสถาบันและรายการเปลี่ยนแปลงหรือปรับราคากลางให้ดำเนินการได้ตามความเหมาะสมสอดคล้องกับสภาพตลาดข้อ ๑๑ ในกรณีต้องกำหนดราคากลางให้มีคณะกรรมการคณะหนึ่งเรียกว่าคณะกรรมการกำหนดและควบคุมราคากลางหรือราคามาตรฐานสถาบันมาตรวิทยาแห่งชาติซึ่งแต่งตั้งโดยผู้อำนวยการ ประกอบด้วยกรรมการจำนวนอย่างน้อย ๓ คนหนึ่งในกรรมการต้องมีหัวหน้าส่วนพัสดุหรือผู้แทน ๑ คน ทำหน้าที่เป็นเลขานุการและอย่างน้อย ๑ คน ต้องมีความรู้ที่เกี่ยวข้องและต้องมีส่วนในงานนั้น ๆข้อ ๗ให้ยกเลิกความในข้อ ๑๖ ส่วนที่ ๑ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทนข้อ ๑๖ ก่อนดำเนินการซื้อหรือจ้างทุกวิธีให้พนักงานหรือหน่วยงานที่ต้องการพัสดุจัดทำรายงานเสนอผู้มีอำนาจอนุมัติซึ่งได้กำหนดไว้ในระเบียบคณะกรรมการมาตรวิทยาแห่งชาติ ว่าด้วยการเงินการบัญชีและการงบประมาณ พ.ศ. ๒๕๔๒ ตามรายการดังต่อไปนี้(๑) เหตุผลและความจำเป็นที่ต้องการจะซื้อหรือจ้าง(๒) รายละเอียดของพัสดุที่จะซื้อหรืองานที่จะจ้าง(๓)ราคากลางของสถาบันหรือราคาในท้องตลาดในขณะนั้นที่สืบทราบหรือประมาณราคาได้หรือราคาที่เคยซื้อหรือจ้างครั้งหลังสุดภายในระยะเวลา ๒ ปีงบประมาณ(๔)วงเงินที่จะซื้อหรือจ้างพร้อมระบุวงเงินงบประมาณและรหัสงบประมาณในกรณีที่ไม่ได้ตั้งงบประมาณรองรับให้ผู้ต้องการพัสดุจัดทำรายงานความจำเป็นเสนอผู้บังคับบัญชาตามลำดับ(๕)กำหนดเวลาที่ต้องการใช้พัสดุนั้นหรือให้งานนั้นแล้วเสร็จ(๖)วิธีที่จะซื้อหรือจ้างและเหตุผลที่ต้องซื้อหรือจ้างโดยวิธีนั้น ๆ(๗) ข้อเสนออื่น ๆ (ถ้ามี)ในกรณีที่จะต้องดำเนินการซื้อหรือการจ้างวิธีพิเศษตามข้อ๒๓ (๒), (๓)ซึ่งไม่อาจทำรายงานตามปกติได้ให้จัดทำรายงานตามวรรคหนึ่งเฉพาะรายการที่เห็นว่าจำเป็นก็ได้เมื่อผู้มีอำนาจอนุมัติรายงานหรือเอกสารจะขอซื้อขอจ้าง(Purchase Requisition) ที่เสนอตามวรรคหนึ่งแล้วให้พนักงานพัสดุดำเนินการตามวิธีจัดซื้อจัดจ้างนั้น ๆ ตามขั้นตอนในกรณีที่เห็นว่ารายงานการขอซื้อขอจ้างไม่เป็นไปตามระเบียบให้พนักงานงานพัสดุดำเนินการให้ถูกต้องตามระเบียบและแจ้งให้ผู้ขอซื้อขอจ้างทราบพร้อมกับพิจารณาบุคคลที่เหมาะสมเป็นกรรมการตามข้อ๔๖ และข้อ ๔๗ แล้วแต่ละกรณีของวิธีการจัดซื้อจัดจ้าง และขออนุมัติสั่งซื้อสั่งจ้างเป็นลำดับต่อไปการจัดทำรายงานขอซื้อขอจ้าง (PurchaseRequisition ; P/R) อย่างน้อยต้องประกอบด้วย(๑) - (๖)ในกรณีที่จำเป็นต้องการให้มีรายละเอียดมากขึ้นให้ทำบันทึกข้อความหรือทำขอบเขตรายละเอียดการขอซื้อขอจ้าง(Term of reference; TOR) เพิ่มเติมขอบเขตของรายละเอียดการขอซื้อขอจ้างให้สอดคล้องกับวิธีการจัดซื้อจัดจ้างตามระเบียบนี้อย่างน้อยต้องประกอบด้วย(๑) คุณลักษณะของพัสดุ (Specifications)(๒) ราคากลางหรือราคาประมาณการ(๓) คุณสมบัติของผู้เสนอขายหรือผู้เสนองานจ้างทั้งในด้านความสามารถที่จะปฏิบัติงานได้ตามคุณลักษณะของพัสดุความน่าเชื่อถือทางฐานะการเงิน การพาณิชย์และประสบการณ์(๔) ร่างสัญญามาตรฐาน(๕)ข้อกำหนดในการพิจารณาของคณะกรรมการให้สอดคล้องกับวิชาชีพและลักษณะของการจ้างแต่ละวิธี(๖) แบบหลักประกัน (ถ้ามี)ข้อ ๘ให้ยกเลิกความในข้อ ๑๘ ส่วนที่ ๒ ของหมวดที่๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทนข้อ ๑๘ การซื้อหรือการจ้างโดยวิธีตกลงราคา ได้แก่การซื้อหรือการจ้างพัสดุซึ่งส่วนใหญ่มีอยู่ในตลาดที่มีการแข่งขันสมบูรณ์ครั้งหนึ่งซึ่งมีราคาไม่เกิน๒๐๐,๐๐๐ บาทและให้สถาบันแต่งตั้งพนักงานที่มีความรู้เกี่ยวกับพัสดุที่ขอซื้อหรือจ้างนั้นเป็นผู้ตรวจรับในกรณีที่จัดซื้อจัดจ้างวงเงินเกิน ๑๐๐,๐๐๐บาท แต่ไม่เกิน ๒๐๐,๐๐๐ บาท สำหรับพัสดุที่ยังมิได้กำหนดเป็นพัสดุมาตรฐานของสถาบันอาจจะใช้วิธีสอบราคาก็ได้ ทั้งนี้ให้คำนึงถึงประโยชน์ที่จะตกแก่สถาบันเป็นสำคัญในการซื้อหรือจ้างโดยวิธีตกลงราคาครั้งหนึ่งซึ่งมีราคาต่ำกว่า๓,๐๐๐ บาท ไม่ต้องจัดทำใบสั่งซื้อหรือสั่งจ้างก็ได้โดยให้ใช้ใบขออนุมัติขอซื้อขอจ้าง (P/R) แทนใบสั่งซื้อหรือจ้างตามแต่กรณีเว้นแต่ผู้ขายขอมาห้ามสั่งซื้อหรือสั่งจ้างพัสดุมาใช้ก่อนได้รับอนุมัติจากผู้มีอำนาจเว้นแต่การซื้อหรือการจ้างโดยวิธีตกลงราคาในกรณีจำเป็นและเร่งด่วนที่เกิดขึ้นโดยไม่ได้คาดหมายไว้ก่อนและไม่สามารถดำเนินการตามปกติได้ทันและได้ดำเนินการไปก่อนแล้วรีบรายงานขอความเห็นชอบต่อผู้อำนวยการผ่านหัวหน้างานพัสดุและเมื่อผู้อำนวยการเห็นชอบแล้วให้ถือว่ารายงานดังกล่าวเป็นหลักฐานการตรวจรับด้วยยกเว้นการจ้างเหมาบริการที่มีลักษณะของการเหมาบริการที่เป็นชุด(Package) หากแยกดำเนินการจะทำให้เสียค่าใช้จ่ายสูง เช่นสถานที่ที่ให้บริการที่พักรวมอาหารและเครื่องดื่ม โรงแรม งานสัมมนา งานฝึกอบรมงานจ้างแม่บ้านทำความสะอาด การจ้างรักษาความปลอดภัยงานบริการเครื่องถ่ายเอกสารงานบริการเช่าเครื่องคอมพิวเตอร์หรือบริการที่มีลักษณะอย่างเดียวกันแม้ราคาเกินกว่า ๒๐๐,๐๐๐บาท ให้ดำเนินการจัดซื้อจัดจ้างด้วยวิธีตกลงราคาก็ได้ข้อ ๙ให้ยกเลิกความในข้อ ๑๙ (๑) ส่วนที่ ๒ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทน(๑)คุณลักษณะเฉพาะของพัสดุที่ต้องการซื้อหรือจ้างและจำนวนที่ต้องการหรือแบบรูปรายละเอียดรวมทั้งราคากลางหรือราคาประมาณการข้อ ๑๐ให้เพิ่มความเป็น (๕) ของข้อ ๒๐ส่วนที่ ๒ ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ ดังนี้(๕)ให้คณะกรรมการเปิดซองสอบราคาและพิจารณาผลการสอบราคาดำเนินการตามข้อ ๕๐ หรือข้อ ๕๑แล้วแต่กรณีข้อ ๑๑ให้เพิ่มความเป็นวรรคท้ายของข้อ ๒๒ส่วนที่ ๒ ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ในกรณีวิธีการซื้อหรือจ้างโดยวิธีประกวดราคาที่เข้าหลักเกณฑ์ของราชการให้ดำเนินการตามระเบียบของราชการกำหนดข้อ ๑๒ให้ยกเลิกความในข้อ ๒๗ และข้อ ๒๘ส่วนที่ ๔ ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ และให้ใช้ความต่อไปนี้แทนข้อ ๒๗ การจ้างออกแบบและหรือควบคุมงานให้ใช้วิธีการตกลง หรือคัดเลือกแล้วแต่ความเหมาะสมแห่งประโยชน์ที่จะเกิดแก่สถาบันกรณีการจ้างโดยวิธีตกลง หมายถึงการจ้างผู้ให้บริการที่เคยทราบหรือเคยเห็นความสามารถแล้วและเป็นผู้ให้บริการที่มีหลักฐานดีหรือเป็นการจ้างในกรณีเร่งด่วนหากล่าช้าอาจเสียหายต่อสถาบันหรือเป็นการจ้างเพื่อทำงานต่อเนื่องจากงานที่ได้ทำอยู่แล้วโดยมีมูลค่างานไม่เกิน๒,๐๐๐,๐๐๐ บาทกรณีการจ้างโดยวิธีคัดเลือก หมายถึงการคัดเลือกผู้ให้บริการที่มีคุณสมบัติเหมาะสมที่จะทำงานนั้นให้เหลือน้อยรายและเชิญผู้ให้บริการที่คัดเลือกให้เหลือน้อยรายดังกล่าวยื่นข้อเสนอตามเงื่อนไขและคุณสมบัติตามที่สถาบันกำหนดเข้ามาเพื่อทำการคัดเลือกเพื่อพิจารณารายที่เหมาะสมที่สุดในกรณีที่ดำเนินการตามวรรคหนึ่งหรือวรรคสองไม่ได้ผลและมีเหตุอันสมควรซึ่งเป็นประโยชน์ต่อสถาบันหากล่าช้าอาจเสียหายได้ให้คณะกรรมการรายงานผู้อำนวยการสั่งการอย่างใดอย่างหนึ่งหรือให้เชิญผู้ให้บริการที่มีคุณสมบัติเหมาะสมเข้ารับงานโดยไม่ต้องทำการคัดเลือกให้เหลือน้อยรายก็ได้ข้อ ๒๘เพื่อประโยชน์แก่สถาบันให้ผู้อำนวยการมีอำนาจจ้างผู้ให้บริการรายหนึ่งรายใดออกแบบและหรือควบคุมงานก่อสร้างก็ได้ข้อ ๑๓ให้ยกเลิกความในข้อ ๓๒ และข้อ ๓๔ส่วนที่ ๔ ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ และให้ใช้ความต่อไปนี้แทนข้อ ๓๒ วิธีการจ้างออกแบบและหรือควบคุมงานโดยวิธีการคัดเลือกให้สถาบันทำหนังสือเชิญชวนผู้ที่ประกอบวิชาชีพออกแบบและหรือควบคุมงานที่สถาบันเห็นว่ามีผลงานเป็นที่น่าเชื่อถือ(Short lists) โดยให้ผู้เสนอให้บริการเสนอตัวเพื่อคัดเลือกตามขอบเขตของงาน(TOR) ที่สถาบันต้องการการได้มาซึ่งรายชื่อผู้ออกแบบหรือผู้ควบคุมงาน (Shortlists) ทำได้ ๒ วิธี ได้แก่ การคัดเลือกจากบัญชีรายชื่อของกระทรวงการคลังหรือประกาศเชิญชวนลงในหนังสือพิมพ์ที่แพร่หลายของสังคมข้อ ๓๔งานก่อสร้างที่ใช้แบบซ้ำกันโดยไม่ต้องเขียนแบบใหม่และทำการก่อสร้างในครั้งเดียวกันให้จ่ายค่าออกแบบตามที่สถาบันกำหนดโดยไม่สูงกว่าอัตราค่าออกแบบและหรือการควบคุมงานที่จ่ายกันอยู่ในขณะนั้นส่วนการจ่ายเงินค่าออกแบบและหรือการควบคุมงานกรณีอื่นๆ ให้เป็นไปตามอัตราที่สถาบันกำหนดการจ่ายเงินค่าออกแบบและหรือควบคุมงานตามความในวรรคหนึ่งไม่รวมถึงค่าสำรวจและวิเคราะห์ดินรากฐานข้อ ๑๔ให้ยกเลิกความในข้อ ๓๗ ส่วนที่ ๕ของหมวดที่ ๒ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทนข้อ ๓๗ การจ้างแบบเหมาบริการทั่วไปที่มิใช่เป็นลักษณะงานที่ต้องอาศัยความชำนาญเฉพาะให้ผู้เสนอราคายื่นซองเสนอคุณสมบัติทางเทคนิคและด้านราคาพร้อมกันแยกเป็น๒ ซอง โดยผู้เสนอราคาจะต้องชี้แจงรายละเอียดของงานที่เสนอต่อคณะกรรมการรับและพิจารณาผลการเสนอราคาตามวันที่สถาบันกำหนดการเปิดซองเสนอราคาต้องดำเนินการเปิดเผยต่อหน้าคณะกรรมการการเจรจาต่อรองราคาหรือเพิ่มเติมเงื่อนไขจะกระทำได้เฉพาะกับผู้ที่ชนะการเสนอราคาต่ำสุดเท่านั้นโดยให้คณะกรรมการดำเนินการเจรจาต่อรองราคาหรือเพิ่มเติมเงื่อนไขให้แล้วเสร็จในวันเปิดซองดังกล่าว ทั้งนี้การเจรจาต้องไม่ทำให้เกิดการได้เปรียบเสียเปรียบแก่ผู้เสนอราคารายอื่น ๆข้อ ๑๕ให้ยกเลิกความในข้อ ๔๔ หมวดที่ ๓แห่งระเบียบสถาบันมาตรวิทยาแห่งชาติว่าด้วย การพัสดุ พ.ศ. ๒๕๔๓และให้ใช้ความต่อไปนี้แทนข้อ ๔๔ การรับบริจาคพัสดุจะกระทำได้เมื่อพัสดุนั้นเป็นประโยชน์ต่อสถาบันและเป็นการบริจาคให้โดยไม่มีเงื่อนไขหรือมีเงื่อนไขแต่ไม่ก่อให้เกิดผลเสียหายต่อสถาบันทั้งนี้ ให้นำข้อ ๕๘ และข้อ ๘๒ มาใช้บังคับโดยอนุโลมการรับบริจาคพัสดุหรือประโยชน์ในทางทรัพย์สินเนื่องมาจากการซื้อขายกับสถาบันจะกระทำมิได้ข้อ ๑๖ให้เพิ่มความเป็นวรรคท้ายของข้อ ๕๒ส่วนที่ ๒ ของหมวดที่ ๔ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓คณะกรรมการเปิดซองและพิจารณาผลการประกวดราคามีหน้าที่ตามระเบียบของราชการว่าด้วยระเบียบสำนักนายกรัฐมนตรีการพัสดุด้วยวิธีการทางอิเล็กทรอนิกส์ พ.ศ. ๒๕๔๙ (E-Auction) และฉบับแก้ไขเพิ่มเติมข้อ ๑๗ให้เพิ่มความเป็นวรรคท้ายของข้อ ๕๓ส่วนที่ ๒ ของหมวดที่ ๔ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓การพิจารณาของคณะกรรมการให้ปฏิบัติตามระเบียบของราชการว่าด้วยระเบียบสำนักนายกรัฐมนตรี การพัสดุด้วยวิธีการทางอิเล็กทรอนิกส์ พ.ศ. ๒๕๔๙(E-Auction) และฉบับแก้ไขเพิ่มเติมข้อ ๑๘ให้เพิ่มความเป็นวรรคท้ายของข้อ ๕๔ส่วนที่ ๒ ของหมวดที่ ๔ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓กรณีที่ไม่มีผู้เสนอราคาหรือมีผู้เสนอราคาเพียงรายเดียวหรือไม่เป็นไปตามเงื่อนไขที่กำหนดให้ดำเนินการตามระเบียบของราชการว่าด้วยระเบียบสำนักนายกรัฐมนตรี การพัสดุด้วยวิธีการทางอิเล็กทรอนิกส์ พ.ศ. ๒๕๔๙(E-Auction) และฉบับแก้ไขเพิ่มเติมข้อ ๑๙ให้เพิ่มความเป็นวรรคท้ายของข้อ ๕๙ส่วนที่ ๒ ของหมวดที่ ๔ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ ต่อไปนี้กรณีที่ผู้ขายผิดข้อตกลงหรือสัญญาและต้องปรับหรือให้ชดใช้ค่าเสียหายคณะกรรมการหรือผู้ตรวจรับต้องแจ้งให้ผู้ขายทราบถึงเหตุแห่งการนั้นการงดหรือการลดค่าปรับให้นำข้อ ๗๑ มาบังคับใช้เท่าที่ไม่ขัดหรือแย้งระเบียบนี้ข้อ ๒๐ให้เพิ่มความเป็นวรรคท้ายของข้อ ๖๐ส่วนที่ ๒ ของหมวดที่ ๔ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ ต่อไปนี้กรณีที่ผู้รับจ้างผิดข้อตกลงหรือสัญญาและต้องปรับหรือให้ชดใช้ค่าเสียหายคณะกรรมการต้องแจ้งให้ผู้รับจ้างทราบถึงเหตุแห่งการนั้นการงดหรือการลดค่าปรับให้นำข้อ ๗๑ มาบังคับใช้เท่าที่ไม่ขัดหรือแย้งระเบียบนี้ข้อ ๒๑ให้ยกเลิกความในข้อ ๖๑ ส่วนที่ ๒ของหมวดที่ ๔ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทนข้อ ๖๑ งานก่อสร้างให้สถาบันแต่งตั้งพนักงานที่มีความรู้งานก่อสร้างเป็นผู้ควบคุมงานตามลักษณะแห่งความจำเป็นของงานผู้ควบคุมงานตามวรรคหนึ่งต้องแจ้งให้ผู้รับจ้างทราบในกรณีที่ผู้รับจ้างต้องจัดหาผู้ควบคุมงานโดยให้ผู้รับจ้างจะต้องจัดผู้ควบคุมงานที่มีความรู้และมีความชำนาญงานก่อสร้างให้เหมาะสมกับสภาพก่อสร้างนั้นๆผู้ควบคุมงานตามวรรคหนึ่งต้องแจ้งให้ผู้รับจ้างส่งรายชื่อผู้ควบคุมงานผู้ตรวจการหรือผู้แทนให้สถาบันให้ความเห็นชอบและในกรณีที่ผู้ควบคุมงานไม่สามารถปฏิบัติงานได้ผู้รับจ้างจะต้องเสนอชื่อผู้ควบคุมงานปฏิบัติงานแทนผู้ที่ปฏิบัติงานแทนในกรณีดังกล่าวจะต้องได้รับความยินยอมจากสถาบันก่อนข้อ ๒๒ให้ยกเลิกความในข้อ ๖๓ (๓)ของหมวดที่ ๕ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ. ๒๕๔๓และให้ใช้ความต่อไปนี้แทน(๓) การชำระเบี้ยประกันภัยหรือการประกันการใช้งานหรือบำรุงรักษาโปรแกรมคอมพิวเตอร์ (Software)จ่ายได้เท่าที่จ่ายจริงแต่ไม่เกิน ๕๐,๐๐๐ บาทต่อปีหรือกรณีการจ่ายเงินค่าบำรุงรักษาเครื่องมือวัดมาตรฐานหรือวัสดุอ้างอิงที่มีจำนวนเงินไม่เกินกว่า๕๐,๐๐๐ บาทต่อปี หากแบ่งจ่ายเป็นหลายงวดจะเสียเงินเพิ่มซึ่งรวมกันแล้วสูงขึ้นหรือไม่คุ้มค่าข้อ ๒๓ให้เพิ่มความในข้อ ๖๙ วรรคสองส่วนที่ ๑ ของหมวดที่ ๖ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓กรณีที่ผู้ขายหรือผู้รับจ้างผิดข้อตกลงหรือสัญญาและจะปรับหรือให้ชดใช้ค่าเสียหายหรือไม่ให้คณะกรรมการหรือพนักงานพัสดุที่สถาบันแต่งตั้งรายงานข้อเท็จจริงจำนวนวันที่ผิดสัญญาหรือข้อตกลงและค่าปรับพร้อมเอกสารอ้างอิงต่อผู้อำนวยการเพื่อให้พิจารณาสั่งการปรับหรือให้ชดใช้ค่าเสียหายต่อไปข้อ ๒๔ให้เพิ่มความในข้อ ๗๑ เป็นวรรคสามส่วนที่ ๑ ของหมวดที่ ๖ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓กรณีที่ผู้ขายหรือผู้รับจ้างผิดข้อตกลงหรือสัญญาและมีข้อเท็จจริงที่งดหรือลดค่าปรับหรือขยายระยะเวลาได้ให้พนักงานพัสดุที่สถาบันแต่งตั้งหรือคณะกรรมการรายงานข้อเท็จจริงถึงเหตุแห่งการผิดข้อตกลงหรือผิดสัญญาพร้อมเอกสารอ้างอิงกรณีที่จะมีค่าปรับให้พิจารณาคำนวณค่าปรับด้วยข้อ ๒๕ให้ยกเลิกความในข้อ ๗๓ วรรคแรกส่วนที่ ๒ ของหมวดที่ ๖ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ และให้ใช้ความต่อไปนี้แทนหลักประกันซอง หลักประกันสัญญา หลักประกันข้อตกลงหลักประกันผลงานให้กำหนดมูลค่าเป็นจำนวนเงินในอัตราร้อยละ ๕ของวงเงินหรือราคาพัสดุที่จัดหาครั้งนั้นหากเกินอัตราดังกล่าวให้ผู้อำนวยการเป็นผู้พิจารณาข้อ ๒๖ให้ยกเลิกความในข้อ ๘๘ วรรคแรกส่วนที่ ๗ ของหมวดที่ ๖ แห่งระเบียบสถาบันมาตรวิทยาแห่งชาติ ว่าด้วย การพัสดุ พ.ศ.๒๕๔๓ และให้ใช้ความต่อไปนี้แทนก่อนสิ้นเดือนธันวาคมของทุกปี ให้สถาบันแต่งตั้งพนักงานของสถาบันซึ่งมิใช่พนักงานพัสดุคนหนึ่งหรือหลายคนตามความจำเป็นเป็นคณะกรรมการและเพื่อตรวจสอบและตรวจนับพัสดุงวดตั้งแต่วันที่ ๑ มกราคมจนถึงวันที่ ๓๑ ธันวาคมของทุกปีและตรวจนับพัสดุประเภทที่คงเหลืออยู่เพียงวันที่สิ้นงวดนั้นข้อ ๒๗ระเบียบนี้ให้ใช้บังคับตั้งแต่วันที่๒ กันยายน พ.ศ. ๒๕๕๒ เป็นต้นไปประกาศณ วันที่ ๒ กันยายน พ.ศ. ๒๕๕๒พลอากาศตรีเพียร โตท่าโรงผู้อำนวยการสถาบันมาตรวิทยาแห่งชาติปริยานุช/ผู้จัดทำ๑๓พฤศจิกายน ๒๕๕๒นันท์นภัสร์/ตรวจ๑๓พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๐ ง/หน้า ๑๑/๒ พฤศจิกายน ๒๕๕๒